# MIESTNY ÚRAD MESTSKEJ ČASTI BRATISLAVA – PODUNAJSKÉ BISKUPICE

Materiál určený na rokovanie:

- miestnej rady dňa 27.05.2019

- miestneho zastupiteľstva dňa 11.06.2019

**Návrh**

**Dodatku č. ....... Štatútu hlavného mesta Slovenskej republiky Bratislavy**

**z .......... 2019**

Predkladá: Materiál obsahuje:

Mgr. Zoltán Pék - návrh uznesenia

starosta mestskej časti - dôvodovú správu

- návrh dodatku štatútu

hl. m. SR Bratislavy

Spracoval:

Ing. Eduard Vandriak

ved. odd. ŽP,OaCH

Bratislava, máj 2019

**Návrh uznesenia:**

Miestne zastupiteľstvo Mestskej časti Bratislava – Podunajské Biskupice

1. **Odporúča**

Mestskému zastupiteľstvu schváliť návrh dodatku č. ....... Štatútu hlavného mesta Slovenskej republiky Bratislavy z .......... 2019

1. **Neodporúča**

Mestskému zastupiteľstvu schváliť návrh dodatku č. ....... Štatútu hlavného mesta Slovenskej republiky Bratislavy z .......... 2019

**Dôvodová správa**

V súvislosti s požiadavkou starostky mestskej časti Bratislava - Staré Mesto Ing. arch. Zuzany Aufrichtovej sa zahájil proces predloženia návrhu dodatku Štatútu hlavného mesta Slovenskej republiky Bratislavy vypracovaného mestskou časťou Bratislava – Staré Mesto vo veci vymedzenia pôsobnosti mestskej časti v súvislosti so zriadením nízkoemisnej zóny podľa ust. § 9 ods. 10 zákona č. 137/2010 Z. z. o ovzduší.

Návrh dodatku Štatútu bol v súlade s čl. 103 ods. 1 Štatútu hlavného mesta Slovenskej republiky Bratislavy prerokovaný s mestskými časťami hlavného mesta Slovenskej republiky Bratislavy.

Dňa 17.04.2019 bol návrh dodatku Štatútu predložený členom komisie územného a strategického plánovania, životného prostredia a výstavby, ktorá po prerokovaní materiálu vzala na vedomie návrh dodatku Štatútu hlavného mesta Slovenskej republiky Bratislavy v znení doplnenom starostkou mestskej časti Bratislava – Staré Mesto, a odporučila pokračovať v procese prerokovania návrhu dodatku Štatútu hlavného mesta Slovenskej republiky Bratislavy v oblasti nízko emisných zón.

**/Návrh/**

**Dodatok č. ...**

**Štatútu hlavného mesta Slovenskej republiky Bratislavy**

**z .............2019**

Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona č. 535/2008 Z. z. ustanovuje:

**Čl. I**

Štatút hlavného mesta Slovenskej republiky Bratislavy v znení dodatkov č. 1 až..... sa dopĺňa takto:

V čl. 69 sa dopĺňa nový odsek 4, ktorý znie:

„(4) Mestská časť podľa osobitného predpisu x) všeobecne záväzným nariadením:

a) zriadi nízko emisnú zónu,

b) určí

1. územie alebo jej časť vymedzením ulíc alebo ich častí spadajúcich do nízkoemísnej

zóny,

2. najnižšiu emisnú triedu cestných motorových vozidiel potrebnú pre vjazd do

nízkoemísnej zóny,

3. podrobnosti o povolení dočasného vjazdu a trvalého vjazdu a vzor žiadosti

prevádzkovateľa vozidla o ich vydanie,

4. vzor povolení dočasného vjazdu a trvalého vjazdu a vzor žiadosti prevádzkovateľa

vozidla o ich vydanie,

c) môže povoliť vjazd cestných motorových vozidiel, ktorých prevádzkovateľ má na území

nízkoemísnej zóny pobyt.“.

Poznámka pod čiarou k odkazu x znie:

„x) Zákon č. 137/2010 Z. z. o ovzduší v znení neskorších právnych predpisov.“.

**Čl. II**

Tento dodatok nadobúda účinnosť ................. 2019.

Ing. arch. Matúš Vallo

primátor